title: Decizia (UE) 2019/1749 a Consiliului din 14 octombrie 2019 privind solicitarea Irlandei de a participa la unele dintre dispozițiile acquis-ului Schengen referitoare la Agenția Uniunii Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (eu-LISA)

text:
                  22.10.2019

                  RO

                  Jurnalul Oficial al Uniunii Europene

                  L 268/73

         DECIZIA (UE) 2019/1749 A CONSILIULUI
         din 14 octombrie 2019
         privind solicitarea Irlandei de a participa la unele dintre dispozițiile acquis-ului Schengen referitoare la Agenția Uniunii Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (eu-LISA)
         CONSILIUL UNIUNII EUROPENE,
         având în vedere articolul 4 din Protocolul nr. 19 privind acquis-ul Schengen integrat în cadrul Uniunii Europene, anexat la Tratatul privind Uniunea Europeană și la Tratatul privind funcționarea Uniunii Europene,
         având în vedere solicitarea Guvernului Irlandei, transmisă prin scrisoarea din 12 aprilie 2019 adresată președintelui Consiliului Uniunii Europene, de a participa la unele dintre dispozițiile acquis-ului Schengen, astfel cum se precizează în scrisoarea respectivă,
         întrucât:

                     (1)

                     Prin Decizia 2002/192/CE (1), Consiliul a autorizat Irlanda să participe la unele dintre dispozițiile acquis-ului Schengen, conform condițiilor prevăzute în decizia respectivă.

                     (2)

                     Prin Regulamentul (UE) nr. 1077/2011 al Parlamentului European și al Consiliului (2) a fost instituită Agenția europeană pentru gestionarea operațională a sistemelor informatice la scară largă în spațiul de libertate, securitate și justiție, cunoscută sub denumirea de „eu-LISA”, pentru a asigura gestionarea operațională a Sistemului de informații Schengen de a doua generație (SIS II), a Sistemului de informații privind vizele (VIS) și a Eurodac, precum și a anumitor aspecte ale infrastructurilor de comunicare ale acestora și, posibil, a altor sisteme informatice de mari dimensiuni în spațiul de libertate, securitate și justiție, pe baza unor acte juridice distincte ale Uniunii, în temeiul articolelor 67-89 din Tratatul privind funcționarea Uniunii Europene (TFUE).

                     (3)

                     Prin Decizia 2012/764/UE (3), Consiliul a autorizat participarea Irlandei la Regulamentul (UE) nr. 1077/2011 în măsura în care acesta se referă la gestionarea operațională a VIS și, în parte, la SIS II, la care Irlanda nu participă.

                     (4)

                     La 14 noiembrie 2018, a fost adoptat Regulamentul (UE) 2018/1726 al Parlamentului European și al Consiliului (4), care abrogă Regulamentul (UE) nr. 1077/2011. Regulamentul (UE) 2018/1726 instituie Agenția Uniunii Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (eu-LISA) („agenția”), care înlocuiește agenția, astfel cum a fost instituită prin Regulamentul (UE) nr. 1077/2011, și îi succedă acesteia. În conformitate cu Regulamentul (UE) 2018/1726, trimiterile la Regulamentul (UE) nr. 1077/2011 abrogat se interpretează ca trimiteri la Regulamentul (UE) 2018/1726 și se citesc în conformitate cu tabelul de corespondență din anexa la regulamentul respectiv.

                     (5)

                     În conformitate cu Regulamentul (UE) 2018/1726, agenția este responsabilă cu gestionarea operațională a Sistemului de informații Schengen (SIS), a VIS și a Eurodac. De asemenea, agenția este responsabilă cu pregătirea, dezvoltarea și gestionarea operațională a Sistemului de intrare/ieșire (EES), a DubliNet și a Sistemului european de informații și de autorizare privind călătoriile (ETIAS). Agenției i-ar putea reveni responsabilitatea pregătirii, dezvoltării și gestionării operaționale a altor sisteme informatice la scară largă în spațiul de libertate, securitate și justiție, dacă se prevede astfel în acte juridice relevante ale Uniunii, în temeiul articolelor 67-89 din TFUE.

                     (6)

                     SIS face parte din acquis-ul Schengen. Regulamentele (UE) 2018/1861 (5) și (UE) 2018/1862 (6) ale Parlamentului European și ale Consiliului reglementează instituirea, funcționarea și utilizarea SIS în domeniul verificărilor la frontiere și, respectiv, în domeniul cooperării polițienești și al cooperării judiciare în materie penală. În plus, Regulamentul (UE) 2018/1860 (7) reglementează utilizarea SIS pentru returnarea resortisanților țărilor terțe aflați în situație de ședere ilegală. Odată ce vor fi aplicabile, Regulamentele (UE) 2018/1861 și (UE) 2018/1862 vor înlocui Regulamentul (CE) nr. 1987/2006 al Parlamentului European și al Consiliului (8) și Decizia 2007/533/JAI a Consiliului (9), care se aplică în prezent cu privire la respectivele aspecte. Cu toate acestea, Irlanda a participat numai la adoptarea Deciziei 2007/533/JAI și a Regulamentului (UE) 2018/1862, care dezvoltă dispozițiile acquis-ului Schengen menționate la articolul 1 litera (a) punctul (ii) din Decizia 2002/192/CE.

                     (7)

                     VIS face parte, de asemenea, din acquis-ul Schengen. Irlanda nu a participat la adoptarea Deciziei 2004/512/CE a Consiliului (10), a Regulamentului (CE) nr. 767/2008 al Parlamentului European și al Consiliului (11) și a Deciziei 2008/633/JAI a Consiliului (12) care reglementează instituirea, funcționarea sau utilizarea VIS, iar aceste acte nu sunt obligatorii pentru Irlanda.

                     (8)

                     Eurodac nu face parte din acquis-ul Schengen. Irlanda a participat la adoptarea Regulamentului (UE) nr. 603/2013 al Parlamentului European și al Consiliului (13), care reglementează instituirea, funcționarea și utilizarea Eurodac, iar acest regulament este obligatoriu pentru Irlanda.

                     (9)

                     EES face parte din acquis-ul Schengen. Irlanda nu a participat la adoptarea Regulamentului (UE) 2017/2226 al Parlamentului European și al Consiliului (14), care reglementează instituirea, funcționarea și utilizarea EES, iar acest regulament nu este obligatoriu pentru Irlanda.

                     (10)

                     ETIAS face parte, de asemenea, din acquis-ul Schengen. Irlanda nu a participat la adoptarea Regulamentului (UE) 2018/1240 al Parlamentului European și al Consiliului (15), care reglementează instituirea, funcționarea și utilizarea ETIAS, iar acest regulament nu este obligatoriu pentru Irlanda.

                     (11)

                     DubliNet nu face parte din acquis-ul Schengen. Irlandei îi revin obligații în temeiul Regulamentului (CE) nr. 1560/2003 al Comisiei (16), care instituie DubliNet, un canal separat de transmisie electronică securizată.

                     (12)

                     Având în vedere participarea sa la Eurodac și la DubliNet, precum și participarea sa parțială la SIS, Irlanda are dreptul de a participa la activitățile agenției, în măsura în care agenția este responsabilă de gestionarea operațională a SIS, astfel cum este reglementat de Regulamentul (UE) 2018/1862, a Eurodac și a DubliNet.

                     (13)

                     Agenția are personalitate juridică unică și este caracterizată printr-o structură organizațională și financiară unitară. În mod corespunzător și în conformitate cu articolul 288 din TFUE, agenția a fost instituită prin intermediul unui instrument legislativ unic care este aplicabil în întregime în statele membre cărora le revin obligații în temeiul său. Este exclusă, astfel, posibilitatea unei aplicări parțiale pentru Irlanda. În consecință, ar trebui luate măsurile necesare pentru a se asigura faptul că Regulamentul (UE) 2018/1726 este aplicabil în întregime Irlandei.

                     (14)

                     În conformitate cu articolul 4 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, Irlanda a notificat Comisiei și Consiliului, prin scrisorile din 12 aprilie 2019, intenția sa de a accepta dispozițiile Regulamentului (UE) 2018/1726 referitoare la Eurodac și DubliNet.

                     (15)

                     În conformitate cu procedura prevăzută la articolul 331 alineatul (1) din TFUE, Comisia a confirmat, prin Decizia din 23 iulie 2019, aplicarea în Irlanda a Regulamentului (UE) 2018/1726, în măsura în care dispozițiile acestuia se referă la Eurodac și DubliNet. Decizia respectivă prevede că Regulamentul (UE) 2018/1726 intră în vigoare pentru Irlanda la data intrării în vigoare a Deciziei Consiliului privind solicitarea Irlandei de a participa la dispozițiile Regulamentului (UE) 2018/1726 referitoare la SIS, astfel cum este reglementat de Regulamentul (UE) 2018/1861, care va înlocui Regulamentul (CE) nr. 1987/2006, și de Regulamentul (UE) 2018/1860, precum și referitoare la VIS, EES și ETIAS.

                     (16)

                     În urma adoptării Deciziei Comisiei din 23 iulie 2019, prima condiție prealabilă pentru ca Irlanda să participe la dispozițiile Regulamentului (UE) 2018/1726 este îndeplinită.

                     (17)

                     Pentru a asigura respectarea tratatelor și a protocoalelor aplicabile și, în același timp, pentru a garanta unitatea și coerența Regulamentului (UE) 2018/1726, Irlanda a solicitat, prin scrisoarea acesteia din 12 aprilie 2019 adresată Consiliului, să participe la Regulamentul (UE) 2018/1726 în temeiul articolului 4 din Protocolul nr. 19 privind acquis-ul Schengen integrat în cadrul Uniunii Europene, anexat la Tratatul privind Uniunea Europeană și la Tratatul privind funcționarea Uniunii Europene („Protocolul Schengen”), în măsura în care dispozițiile Regulamentului (UE) 2018/1726 se referă la responsabilitatea agenției în ceea ce privește gestionarea operațională a SIS, astfel cum este reglementat de Regulamentul (UE) 2018/1861, care va înlocui Regulamentul (CE) nr. 1987/2006, și de Regulamentul (UE) 2018/1860, precum și a VIS, a EES și a ETIAS.

                     (18)

                     Consiliul recunoaște dreptul Irlandei de a formula, în conformitate cu articolul 4 din Protocolul Schengen, o cerere de a participa la dispozițiile Regulamentului (UE) 2018/1726, în măsura în care Irlanda nu va participa la regulamentul respectiv pentru alte temeiuri.

                     (19)

                     Participarea Irlandei la Regulamentul (UE) 2018/1726 nu aduce atingere faptului că, în prezent, Irlanda nu participă și nu poate participa la dispozițiile acquis-ului Schengen referitoare la libera circulație a resortisanților țărilor terțe, la politica în domeniul vizelor și la trecerea frontierelor externe ale statelor membre de către persoane. În consecință, Regulamentul (UE) 2018/1726 conține dispoziții specifice care reflectă această poziție specială a Irlandei, în special în ceea ce privește drepturile de vot limitate în consiliul de administrație al agenției.

                     (20)

                     Comitetul mixt, înființat în temeiul articolului 3 din Acordul încheiat de Consiliul Uniunii Europene și Republica Islanda și Regatul Norvegiei privind asocierea Regatului Norvegiei la implementarea, aplicarea și dezvoltarea acquis-ului Schengen (17), a fost informat cu privire la pregătirea prezentei decizii în conformitate cu articolul 5 din respectivul acord.

                     (21)

                     Comitetul mixt, înființat în temeiul articolului 3 din Acordul dintre Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (18), a fost informat cu privire la pregătirea prezentei decizii în conformitate cu articolul 5 din respectivul acord,

               ADOPTĂ PREZENTA DECIZIE:

            Articolul 1
            Ca urmare a Deciziilor 2002/192/CE și 2012/764/UE, Irlanda participă la Regulamentul (UE) 2018/1726, în măsura în care acesta se referă la gestionarea operațională a VIS și, în parte, la SIS, la care Irlanda nu participă, precum și la EES și la ETIAS.

            Articolul 2
            Prezenta decizie intră în vigoare la data adoptării.

            Adoptată la Luxemburg, 14 octombrie 2019.

                  Pentru Consiliu

                  Președintele

               J. LEPPÄ

            (1)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

            (2)  Regulamentul (UE) nr. 1077/2011 al Parlamentului European și al Consiliului din 25 octombrie 2011 de instituire a Agenției europene pentru gestionarea operațională a sistemelor informatice la scară largă în spațiul de libertate, securitate și justiție (JO L 286, 1.11.2011, p. 1).

            (3)  Decizia 2012/764/UE a Consiliului din 6 decembrie 2012 privind solicitarea Irlandei de a participa la unele dintre dispozițiile acquis-ului Schengen referitoare la instituirea Agenției europene pentru gestionarea operațională a unor sisteme informatice la scară largă în spațiul de libertate, securitate și justiție (JO L 337, 11.12.2012, p. 48).

            (4)  Regulamentul (UE) 2018/1726 al Parlamentului European și al Consiliului din 14 noiembrie 2018 privind Agenția Uniunii Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (eu-LISA) și de modificare a Regulamentului (CE) nr. 1987/2006 și a Deciziei 2007/533/JAI a Consiliului, precum și de abrogare a Regulamentului (UE) nr. 1077/2011 (JO L 295, 21.11.2018, p. 99).

            (5)  Regulamentul (UE) 2018/1861 al Parlamentului European și al Consiliului din 28 noiembrie 2018 privind instituirea, funcționarea și utilizarea Sistemului de informații Schengen (SIS) în domeniul verificărilor la frontiere, de modificare a Convenției de punere în aplicare a Acordului Schengen și de modificare și abrogare a Regulamentului (CE) nr. 1987/2006 (JO L 312, 7.12.2018, p. 14).

            (6)  Regulamentul (UE) 2018/1862 al Parlamentului European și al Consiliului din 28 noiembrie 2018 privind instituirea, funcționarea și utilizarea Sistemului de informații Schengen (SIS) în domeniul cooperării polițienești și al cooperării judiciare în materie penală, de modificare și de abrogare a Deciziei 2007/533/JAI a Consiliului și de abrogare a Regulamentului (CE) nr. 1986/2006 al Parlamentului European și al Consiliului și a Deciziei 2010/261/UE a Comisiei (JO L 312, 7.12.2018, p. 56).

            (7)  Regulamentul (UE) 2018/1860 al Parlamentului European și al Consiliului din 28 noiembrie 2018 privind utilizarea Sistemului de informații Schengen pentru returnarea resortisanților țărilor terțe aflați în situație de ședere ilegală (JO L 312, 7.12.2018, p. 1).

            (8)  Regulamentul (CE) nr. 1987/2006 al Parlamentului European și al Consiliului din 20 decembrie 2006 privind instituirea, funcționarea și utilizarea Sistemului de informații Schengen din a doua generație (SIS II) (JO L 381, 28.12.2006, p. 4).

            (9)  Decizia 2007/533/JAI a Consiliului din 12 iunie 2007 privind înființarea, funcționarea și utilizarea Sistemului de informații Schengen de a doua generație (SIS II) (JO L 205, 7.8.2007, p. 63).

            (10)  Decizia 2004/512/CE a Consiliului din 8 iunie 2004 de instituire a Sistemului de Informații privind Vizele (SIV) (JO L 213, 15.6.2004, p. 5).

            (11)  Regulamentul (CE) nr. 767/2008 al Parlamentului European și al Consiliului din 9 iulie 2008 privind Sistemul de informații privind vizele (VIS) și schimbul de date între statele membre cu privire la vizele de scurtă ședere (Regulamentul VIS) (JO L 218, 13.8.2008, p. 60).

            (12)  Decizia 2008/633/JAI a Consiliului din 23 iunie 2008 privind accesul la Sistemul de informații privind vizele (VIS) în vederea consultării de către autoritățile desemnate ale statelor membre și de către Europol în scopul prevenirii, depistării și cercetării infracțiunilor de terorism și a altor infracțiuni grave (JO L 218, 13.8.2008, p. 129).

            (13)  Regulamentul (UE) nr. 603/2013 al Parlamentului European și al Consiliului din 26 iunie 2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție (JO L 180, 29.6.2013, p. 1).

            (14)  Regulamentul (UE) 2017/2226 al Parlamentului European și al Consiliului din 30 noiembrie 2017 de instituire a Sistemului de intrare/ieșire (EES) pentru înregistrarea datelor de intrare și de ieșire și a datelor referitoare la refuzul intrării ale resortisanților țărilor terțe care trec frontierele externe ale statelor membre, de stabilire a condițiilor de acces la EES în scopul aplicării legii și de modificare a Convenției de punere în aplicare a Acordului Schengen și a Regulamentelor (CE) nr. 767/2008 și (UE) nr. 1077/2011 (JO L 327, 9.12.2017, p. 20).

            (15)  Regulamentul (UE) 2018/1240 al Parlamentului European și al Consiliului din 12 septembrie 2018 de instituire a Sistemului european de informații și de autorizare privind călătoriile (ETIAS) și de modificare a Regulamentelor (UE) nr. 1077/2011, (UE) nr. 515/2014, (UE) 2016/399, (UE) 2016/1624 și (UE) 2017/2226 (JO L 236, 19.9.2018, p. 1).

            (16)  Regulamentul (CE) nr. 1560/2003 al Comisiei din 2 septembrie 2003 de stabilire a normelor de aplicare a Regulamentului (CE) nr. 343/2003 al Consiliului de stabilire a criteriilor și mecanismelor de determinare a statului membru responsabil de examinarea unei cereri de azil prezentate într-unul dintre statele membre de către un resortisant al unei țări terțe (JO L 222, 5.9.2003, p. 3).

            (17)  JO L 176, 10.7.1999, p. 36.

            (18)  JO L 53, 27.2.2008, p. 52.


title: Decizia (UE) 2019/1843 a Consiliului din 24 octombrie 2019 privind poziția care urmează să fie adoptată, în numele Uniunii Europene, în cadrul Comitetului mixt al SEE, referitor la modificarea Protocolului 31 la Acordul privind SEE, în ceea ce privește cooperarea în domenii specifice în afara celor patru libertăți (Text cu relevanță pentru SEE)

text:
                  4.11.2019

                  RO

                  Jurnalul Oficial al Uniunii Europene

                  L 282/25

         DECIZIA (UE) 2019/1843 A CONSILIULUI
         din 24 octombrie 2019
         privind poziția care urmează să fie adoptată, în numele Uniunii Europene, în cadrul Comitetului mixt al SEE, referitor la modificarea Protocolului 31 la Acordul privind SEE, în ceea ce privește cooperarea în domenii specifice în afara celor patru libertăți
         (Text cu relevanță pentru SEE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 191, coroborat cu articolul 218 alineatul (9),
         având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
         având în vedere propunerea Comisiei Europene,
         întrucât:

                     (1)

                     Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

                     (2)

                     În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

                     (3)

                     Protocolul 31 la Acordul privind SEE conține dispoziții specifice privind cooperarea în domenii specifice în afara celor patru libertăți.

                     (4)

                     Este oportun să se extindă cooperarea părților contractante la Acordul privind SEE în ceea ce privește acțiunile Uniunii, în sensul includerii Regulamentelor (UE) 2018/841 (3) și (UE) 2018/842 (4) ale Parlamentului European și ale Consiliului, precum și a dispozițiilor conexe din Regulamentele (UE) 2018/1999 (5) și (UE) 525/2013 (6) ale Parlamentului European și ale Consiliului și din Regulamentul de punere în aplicare (UE) nr. 749/2014 al Comisiei (7).

                     (5)

                     Prin urmare, Protocolul 31 la Acordul privind SEE ar trebui modificat pentru a permite realizarea respectivei cooperări extinse.

                     (6)

                     În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Strasbourg, 24 octombrie 2019.

                  Pentru Consiliu

                  Președintele

               A.-K. PEKONEN

            (1)  JO L 305, 30.11.1994, p. 6.

            (2)  JO L 1, 3.1.1994, p. 3.

            (3)  Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE (JO L 156, 19.6.2018, p. 1).

            (4)  Regulamentul (UE) 2018/842 al Parlamentului European și al Consiliului din 30 mai 2018 privind reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013 (JO L 156, 19.6.2018, p. 26).

            (5)  Regulamentul (UE) 2018/1999 al Parlamentului European și al Consiliului din 11 decembrie 2018 privind guvernanța uniunii energetice și a acțiunilor climatice, de modificare a Regulamentelor (CE) nr. 663/2009 și (CE) nr. 715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr. 525/2013 al Parlamentului European și al Consiliului (JO L 328, 21.12.2018, p. 1).

            (6)  Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE (JO L 165, 18.6.2013, p. 13).

            (7)  Regulamentul de punere în aplicare (UE) nr. 749/2014 al Comisiei din 30 iunie 2014 privind structura, formatul, procedurile de transmitere și revizuirea informațiilor raportate de statele membre în temeiul Regulamentului (UE) nr. 525/2013 al Parlamentului European și al Consiliului (JO L 203, 11.7.2014, p. 23).

            Proiect
            DECIZIAnr. […]A COMITETULUI MIXT AL SEE

               din […]

               de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

            COMITETUL MIXT AL SEE,
            având în vedere Acordul privind Spațiul Economic European („Acordul privind SEE”), în special articolele 86 și 98,
            întrucât:

                        (1)

                        Uniunea Europeană, Islanda și Norvegia s-au angajat să reducă emisiile totale de gaze cu efect de seră de pe teritoriul lor în cadrul obiectivului de a menține creșterea temperaturii medii globale cu mult sub 2 °C peste nivelurile preindustriale și de a continua eforturile de limitare a acestei creșteri a temperaturii la 1,5 °C peste nivelurile preindustriale.

                        (2)

                        Este oportun să se extindă cooperarea părților contractante la Acordul privind SEE la Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE (1).

                        (3)

                        Este oportun să se extindă cooperarea părților contractante la Acordul privind SEE la Regulamentul (UE) 2018/842 al Parlamentului European și al Consiliului din 30 mai 2018 privind reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013 (2).

                        (4)

                        Este oportun să se extindă cooperarea părților contractante la Acordul privind SEE la anumite dispoziții ale Regulamentului (UE) 2018/1999 al Parlamentului European și al Consiliului din 11 decembrie 2018 privind guvernanța uniunii energetice și a acțiunilor climatice, de modificare a Regulamentelor (CE) nr. 663/2009 și (CE) nr. 715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr. 525/2013 al Parlamentului European și al Consiliului (3), care sunt esențiale pentru punerea în aplicare a Regulamentelor (UE) 2018/841 și (UE) 2018/842.

                        (5)

                        Este oportun să se extindă cooperarea părților contractante la Acordul privind SEE la anumite dispoziții ale Regulamentului (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE (4), care sunt esențiale pentru punerea în aplicare a Regulamentului (UE) 2018/842.

                        (6)

                        Este oportun să se extindă cooperarea părților contractante la Acordul privind SEE la anumite dispoziții ale Regulamentului de punere în aplicare (UE) nr. 749/2014 al Comisiei din 30 iunie 2014 privind structura, formatul, procedurile de transmitere și revizuirea informațiilor raportate de statele membre în temeiul Regulamentului (UE) nr. 525/2013 al Parlamentului European și al Consiliului (5), care sunt esențiale pentru punerea în aplicare a Regulamentului (UE) 2018/842.

                        (7)

                        Prin prezenta decizie, Islanda și Norvegia iau măsuri pentru a-și îndeplini obiectivele de reducere a emisiilor de gaze cu efect de seră cu cel puțin 40 % până în 2030 comparativ cu nivelurile din 1990.

                        (8)

                        Prezenta decizie nu aduce atingere modului în care UE, Islanda și Norvegia pun în aplicare Acordul de la Paris.

                        (9)

                        Aspectele bugetare nu fac obiectul Acordului privind SEE. Prin urmare, aplicarea articolului 5 alineatul (6) din Regulamentul (UE) 2018/842 nu aduce atingere domeniului de aplicare al Acordului privind SEE.

                        (10)

                        Autoritatea AELS de Supraveghere ar trebui să coopereze îndeaproape cu Comisia Europeană ori de câte ori trebuie să îndeplinească sarcini legate de Islanda și Norvegia în temeiul prezentei decizii.

                        (11)

                        Competențele Autorității AELS de Supraveghere și ale Curții de Justiție a AELS în temeiul prezentei decizii se limitează la obligațiile asumate prin prezenta decizie.

                        (12)

                        Prin urmare, Protocolul 31 la Acordul privind SEE ar trebui modificat pentru a permite realizarea respectivei cooperări extinse,

                  ADOPTĂ PREZENTA DECIZIE:

               Articolul 1
               La articolul 3 (Mediu) din Protocolul 31 la Acordul privind SEE, după punctul 7 se introduce următorul punct:

                           ‘8. (a)

                           Islanda și Norvegia își vor îndeplini obiectivele de reducere a emisiilor de gaze cu efect de seră pentru perioada cuprinsă între 1 ianuarie 2021 și 31 decembrie 2030 în conformitate cu următoarele acte:

                                       —

                                          32018 R 0841: Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE (JO L 156, 19.6.2018, p. 1).
                                       În sensul prezentului acord, dispozițiile regulamentului se citesc cu următoarele adaptări:

                                                   (i)

                                                   La articolul 6 alineatul (2), cuvintele «30 de ani» se citesc, în ceea ce privește Islanda, drept «50 de ani».

                                                   (ii)

                                                   La articolul 8 alineatul (7) se adaugă următorul text:
                                                   «Statele AELS comunică nivelurile de referință propuse revizuite pentru păduri Autorității AELS de Supraveghere în cel mult nouă luni de la intrarea în vigoare a Deciziei Comitetului mixt al SEE nr. xx din xx/xxxx [prezenta decizie] pentru perioada 2021-2025. Autoritatea AELS de Supraveghere publică nivelurile de referință propuse pentru păduri care i-au fost comunicate de către statele AELS.»

                                                   (iii)

                                                   Articolul 13 alineatul (2) litera (a) se citește, pentru statele AELS, după cum urmează:
                                                   «Statul AELS a prezentat o strategie astfel cum este prevăzută mai jos pentru exploatarea terenurilor, schimbarea destinației terenurilor și silvicultură cu o perspectivă de cel puțin 30 de ani, inclusiv măsuri specifice în curs sau planificate pentru a asigura conservarea sau îmbunătățirea, după caz, a absorbanților și a rezervoarelor forestiere;

                                                               1.

                                                               Până la 1 ianuarie 2020, fiecare stat AELS pregătește și transmite Autorității AELS de Supraveghere strategia sa pentru exploatarea terenurilor, schimbarea destinației terenurilor și silvicultură, cu o perspectivă de cel puțin 30 de ani. Dacă este necesar, statele AELS ar trebui să actualizeze aceste strategii până la 1 ianuarie 2025.

                                                               2.

                                                               Strategiile statelor AELS contribuie la:

                                                                           (a)

                                                                           îndeplinirea angajamentelor statelor AELS, asumate în temeiul CCONUSC și al Acordului de la Paris, de a reduce emisiile antropice de gaze cu efect de seră, de a spori absorbțiile de către absorbanți și de a promova sporirea cantității de dioxid de carbon sechestrat;

                                                                           (b)

                                                                           îndeplinirea obiectivului din cadrul Acordului de la Paris de a menține creșterea temperaturii medii globale cu mult sub 2 °C peste nivelurile preindustriale și de a continua eforturile de limitare a acestei creșteri a temperaturii la 1,5 °C peste nivelurile preindustriale;

                                                                           (c)

                                                                           realizarea pe termen lung a reducerii emisiilor de gaze cu efect de seră și a sporirii absorbțiilor de către absorbanți într-o măsură care să fie relevantă pentru sectorul LULUCF, în conformitate cu obiectivul, în contextul reducerilor necesare potrivit IPCC de a reduce în mod eficient din punctul de vedere al costurilor emisiile de gaze cu efect de seră ale statelor AELS și de a spori absorbțiile de către absorbanți în vederea atingerii obiectivelor referitoare la temperatură stabilite în Acordul de la Paris, pentru a realiza un echilibru între emisiile antropice de către surse și absorbțiile de către absorbanți de gaze cu efect de seră în a doua jumătate a secolului curent, pe baze echitabile și în contextul dezvoltării durabile și al eforturilor de eradicare a sărăciei.

                                                               3.

                                                               Strategiile statelor AELS includ:

                                                                           (a)

                                                                           reducerea emisiilor și sporirea absorbțiilor în exploatarea terenurilor, schimbarea destinației terenurilor și silvicultură (LULUCF); se va ține cont de bioenergia și de biomaterialele din acest sector.

                                                                           (b)

                                                                           în măsura în care este relevant pentru exploatarea terenurilor, schimbarea destinației terenurilor și silvicultură, legături cu alte obiective naționale pe termen lung, planificări și alte politici și măsuri.

                                                               4.

                                                               Statele AELS informează și pun de îndată la dispoziția publicului strategiile lor și orice actualizări ale acestora.

                                                               5.

                                                               Autoritatea AELS de Supraveghere evaluează dacă strategiile statelor AELS sunt adecvate pentru a documenta îndeplinirea obligațiilor prevăzute la prezentul articol.

                                                               6.

                                                               Strategiile statelor AELS pentru exploatarea terenurilor, schimbarea destinației terenurilor și silvicultură ar trebui să conțină elementele stabilite mai jos:

                                                                           A.

                                                                           PREZENTARE GENERALĂ A STRATEGIILOR ȘI PROCESUL DE ELABORARE A ACESTORA

                                                                           A.1.

                                                                           Rezumat

                                                                           A.2.

                                                                           Contextul juridic și politic, inclusiv, după caz, repere orientative pentru 2040 și 2050

                                                                           B.

                                                                           CONȚINUT

                                                                           B.1.

                                                                           EXPLOATAREA TERENURILOR, SCHIMBAREA DESTINAȚIEI TERENURILOR ȘI SILVICULTURĂ (LULUCF)

                                                                           B.1.1.

                                                                           Reducerile preconizate ale emisiilor și sporirea absorbțiilor până în 2050

                                                                           B.1.2.

                                                                           În măsura în care este fezabil, emisiile preconizate defalcate pe surse și pe fiecare tip de GES

                                                                           B.1.3.

                                                                           Opțiunile de reducere a emisiilor și opțiunile preconizate de sporire a absorbțiilor de către absorbanți

                                                                           B.1.4.

                                                                           În măsura în care este relevant pentru conservarea sau sporirea, după caz, a absorbanților și a rezervoarelor forestiere, politici și măsuri de adaptare

                                                                           B.1.5.

                                                                           Aspecte legate de cererea pieței de biomasă forestieră și impactul asupra recoltelor

                                                                           B.1.6.

                                                                           În funcție de necesități, detalii privind modelarea (inclusiv ipotezele) și/sau analize, indicatori etc.»

                                                   (iv)

                                                   La articolul 15 alineatul (2) se adaugă următorul text:
                                                   «Administratorul central are competența de a îndeplini sarcinile menționate la prezentul articol atunci când sunt vizate statele AELS. Autoritatea AELS de Supraveghere este informată dacă administratorul central blochează o tranzacție care privește statele AELS sau este efectuată de acestea.»

                                                   (v)

                                                   La tabelul din anexa II se adaugă următorul text:

                                                               «Islanda

                                                               0,5

                                                               10

                                                               2

                                                               Norvegia

                                                               0,1

                                                               10

                                                               5»

                                                   (vi)

                                                   La tabelul din anexa III se adaugă următorul text:

                                                               «Islanda

                                                               1990

                                                               Norvegia

                                                               1990»

                                                   (vii)

                                                   La anexa IV secțiunea A litera (g) se adaugă următorul text:
                                                   «Pentru statele AELS, nivelul de referință pentru perioada 2021-2025 este coerent cu proiecțiile raportate Agenției Europene de Mediu în mod voluntar în conformitate cu Regulamentul (UE) nr. 525/2013 și, pentru Islanda, și în conformitate cu Acordul bilateral dintre Islanda și Uniunea Europeană și statele sale membre cu privire la participarea Islandei la îndeplinirea în comun a angajamentelor Uniunii Europene, ale statelor sale membre și ale Islandei pentru a doua perioadă de angajament a Protocolului de la Kyoto la Convenția‐cadru a Națiunilor Unite asupra schimbărilor climatice (6).»

                                                   (viii)

                                                   La tabelul din anexa VII se adaugă următorul text:

                                                               «Islanda

                                                               -0,0224

                                                               -0,0045

                                                               Norvegia

                                                               -29,6

                                                               -35,5 »

                                       —

                                          32018 R 0842: Regulamentul (UE) 2018/842 al Parlamentului European și al Consiliului din 30 mai 2018 privind reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013 (JO L 156, 19.6.2018, p. 26).
                                       În sensul prezentului acord, dispozițiile regulamentului se citesc cu următoarele adaptări:

                                                   (i)

                                                   La articolul 4 alineatul (3) se adaugă, pentru statele AELS, următorul text:
                                                   «În ceea ce privește statele AELS, în vederea stabilirii alocărilor anuale de emisii pentru anii 2021-2030, exprimate în tone de echivalent CO2, astfel cum se precizează la alineatele (1) și (2) din prezentul articol, anul de referință 2005 pentru alocările de emisii din 2030 se va baza pe diferența dintre emisiile totale de gaze cu efect de seră din 2005 rezultate din revizuirea cuprinzătoare, care consideră emisiile de CO2 din aviație ca fiind nule, respectiv emisiile staționare EU ETS 2005 în cadrul ETS 2013, astfel cum sunt raportate în partea B a apendicelui la Decizia Comitetului mixt al SEE nr. 152/2012 din 26 iulie 2012 (7), ajustate cu valorile potențialului de încălzire globală adoptate într-un act delegat menționat la articolul 26 alineatul (6) litera (b) din Regulamentul (UE) 2018/1999 sau cu cele identificate de cel de al patrulea raport de evaluare (AR4) al IPCC până când devine aplicabil actul delegat. Cifrele referitoare la emisiile staționare EU ETS 2005 raportate în Decizia Comitetului mixt al SEE nr. 152/2012 (AR2) și aceleași cifre ajustate cu valorile actualizate pentru potențialul de încălzire globală (AR4) care trebuie luate în considerare în scopul stabilirii alocărilor anuale de emisii pentru anii 2021-2030 în temeiul prezentului articol sunt stabilite în apendice.»

                                                   (ii)

                                                   După anexa IV se adaugă următorul text:

                                                         «Apendice
                                                         Cifrele referitoare la emisiile staționare EU ETS 2005 pentru statele AELS raportate în Decizia Comitetului mixt al SEE nr. 152/2012 (AR2) și aceleași cifre ajustate cu valorile actualizate pentru potențialul de încălzire globală (AR4) care trebuie luate în considerare în scopul stabilirii alocărilor anuale de emisii pentru anii 2021-2030 în temeiul articolului 4 alineatul (3)
                                                         Tabelul 1: Emisiile ETS 2005 pentru Norvegia:

                                                                     Gaze cu efect de seră (tone)

                                                                     Echiv. CO2 (AR2)

                                                                     Echiv. CO2 (AR4)

                                                                     N2O/PFC

                                                                     CO2

                                                                     23 090 000

                                                                     23 090 000

                                                                     N2O

                                                                     1 955 000

                                                                     1 880 000

                                                                     6 308

                                                                     PFC

                                                                     829 000

                                                                     955 000

                                                                     CF4

                                                                     116,698

                                                                     C2F6

                                                                     7,616

                                                                     Total

                                                                     25 874 000

                                                                     25 925 000

                                                         Tabelul 2: Emisiile ETS 2005 pentru Islanda:

                                                                     Gaze cu efect de seră (tone)

                                                                     Echiv. CO2 (AR2)

                                                                     Echiv. CO2 (AR4)

                                                                     N2O/PFC

                                                                     CO2

                                                                     909 132

                                                                     909 132

                                                                     PFC

                                                                     26 709

                                                                     31 105

                                                                     CF4

                                                                     3,508

                                                                     C2F6

                                                                     0,424

                                                                     Total

                                                                     935 841

                                                                     940 237 »

                                                   »

                                                   (iii)

                                                   La articolul 6 alineatul (1), cuvintele «100 de milioane de certificate EU ETS» se citesc drept «107 milioane de certificate EU ETS»

                                                   (iv)

                                                   La articolul 12 alineatul (2) se adaugă următorul text:
                                                   «Administratorul central are competența de a îndeplini sarcinile menționate la prezentul articol atunci când sunt vizate statele AELS. Autoritatea AELS de Supraveghere este informată dacă administratorul central blochează o tranzacție care privește statele AELS sau este efectuată de acestea.»

                                                   (v)

                                                   La tabelul din anexa I se adaugă următorul text:

                                                               «Islanda

                                                               - 29 %

                                                               Norvegia

                                                               - 40 %»

                                                   (vi)

                                                   La tabelul din anexa II se adaugă următorul text:

                                                               «Islanda

                                                               4 %

                                                               Norvegia

                                                               2 %»

                                                   (vii)

                                                   Tabelul din anexa III se modifică după cum urmează:

                                                               (a)

                                                               La tabel se adaugă următorul text:

                                                                           «Islanda

                                                                           0,2

                                                                           Norvegia

                                                                           1,6»

                                                               (b)

                                                               Numărul «280» reprezentând totalul maxim se citește drept «281,8»

                                       —

                                          32018 R 1999: Regulamentul (UE) 2018/1999 al Parlamentului European și al Consiliului din 11 decembrie 2018 privind guvernanța uniunii energetice și a acțiunilor climatice, de modificare a Regulamentelor (CE) nr. 663/2009 și (CE) nr. 715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr. 525/2013 al Parlamentului European și al Consiliului (JO L 328, 21.12.2018, p. 1).
                                       Dispozițiile aplicabile ale acestui regulament sunt enumerate mai jos și, în sensul prezentului acord, se citesc cu următoarele adaptări:

                                                   (i)

                                                   Se aplică numai următoarele dispoziții ale regulamentului:

                                                               —

                                                               Articolul 2 alineatele (1)-(10), (12), (13), (15)-(17), articolul 18, articolul 26 alineatele (2)-(7), articolul 29 alineatul (5) litera (b), articolele 37-42, articolul 44 alineatul (1) litera (a), articolul 44 alineatele (2), (3) și (6), articolele 57-58 și anexele V-VII și XII-XIII.

                                                   (ii)

                                                   În sensul prezentului paragraf, articolul 2 alineatele (1)-(10), (12), (13) și (15)‐(17) se aplică statelor AELS numai în măsura în care se referă la punerea în aplicare a Regulamentelor (UE) 2018/841 și (UE) 2018/842.

                                                   (iii)

                                                   Articolul 26 alineatul (4) se citește, pentru statele AELS, după cum urmează:
                                                   «Islanda și Norvegia prezintă Autorității AELS de Supraveghere, până la data de 15 aprilie a fiecărui an, o copie a datelor finale privind inventarul gazelor cu efect de seră raportate CCONUSC în conformitate cu alineatul (3).»

                                                   (iv)

                                                   Articolul 41 se aplică, pentru statele AELS, numai în măsura în care dispozițiile articolului sau o parte dintre acestea sunt menționate sau stabilite în [prezenta decizie].

                                                   (v)

                                                   Pentru statele AELS, se adaugă următoarea teză după prima teză a articolului 42:
                                                   «Agenția Europeană de Mediu furnizează asistență Autorității AELS de Supraveghere numai în activitatea sa referitoare la articolul 18, articolul 26 alineatele (2)-(7), articolul 29 alineatul (5) litera (b), articolele 37‐39 și articolul 41.»

                                       —

                                          32013 R 0525: Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE (JO L 165, 18.6.2013, p. 13).
                                       Dispozițiile aplicabile ale acestui regulament sunt enumerate mai jos și, în sensul prezentului acord, se citesc cu următoarele adaptări:

                                                   (i)

                                                   Se aplică numai următoarele dispoziții ale regulamentului:

                                                               —

                                                               Articolul 7 și articolul 19 alineatele (1) și (3).

                                                   (ii)

                                                   În sensul prezentului paragraf, articolul 7 și articolul 19 alineatele (1) și (3) se aplică statelor AELS numai în măsura în care se referă la punerea în aplicare a Regulamentului (UE) 2018/842.

                                       —

                                          32014 R 0749: Regulamentul de punere în aplicare (UE) nr. 749/2014 al Comisiei din 30 iunie 2014 privind structura, formatul, procedurile de transmitere și revizuirea informațiilor raportate de statele membre în temeiul Regulamentului (UE) nr. 525/2013 al Parlamentului European și al Consiliului (JO L 203, 11.7.2014, p. 23).
                                       Dispozițiile aplicabile ale acestui regulament sunt enumerate mai jos și, în sensul prezentului acord, se citesc cu următoarele adaptări:

                                                   (i)

                                                   Se aplică numai următoarele dispoziții ale regulamentului:

                                                               —

                                                               Articolele 3-5, 7-10, 12-14, 16, 29, 32-34, 36-37 și anexele I-VIII și tabelul 2 din anexa XVI.

                                                   (ii)

                                                   Articolele 3-5, 7-10, 12-14, 16, 29, 32-34, 36-37 și anexele I-VIII și tabelul 2 din anexa XVI se aplică, în sensul prezentului paragraf, statelor AELS numai în măsura în care se referă la punerea în aplicare a Regulamentului (UE) 2018/842.

                           (b)

                           În temeiul articolului 79 alineatul (3) din Acordul privind SEE, prezentului paragraf i se aplică partea VII (Dispoziții instituționale) din acord.

                           (c)

                           Protocolul 1 la Acordul privind SEE (Adaptări orizontale) se aplică mutatis mutandis prezentului paragraf.

                           (d)

                           Trimiterile la legislația, actele, normele, politicile și măsurile Uniunii din actele și dispozițiile menționate sau cuprinse în prezentul paragraf se aplică în măsura și în forma în care legislația, actele, normele, politicile și măsurile relevante sunt încorporate în prezentul acord.

                           (e)

                           Islanda și Norvegia participă pe deplin la lucrările Comitetului privind schimbările climatice în temeiul actelor și dispozițiilor menționate sau cuprinse în prezentul paragraf, dar nu au drept de vot.

                           (f)

                           Atunci când Comisia consultă experți desemnați de statele membre în temeiul actelor și dispozițiilor menționate sau cuprinse în prezentul paragraf, aceasta consultă experți desemnați de statele AELS pe același temei.

                           (g)

                           Agenția Europeană de Mediu oferă asistență Autorității AELS de Supraveghere în activitatea acesteia în conformitate cu Regulamentele (UE) 2018/841 și (UE) 2018/842.

                           (h)

                           Prezentul paragraf nu se aplică Liechtensteinului.’

               Articolul 2
               Prezenta decizie intră în vigoare la […], sau în ziua următoare datei ultimei notificări către Comitetul mixt al SEE, prevăzute la articolul 103 alineatul (1) din Acordul privind SEE, dacă această dată este ulterioară (8).

               Articolul 3
               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                     Pentru Comitetul mixt al SEE,

                     Președintele

                     Secretarii

                     Comitetului mixt al SEE

               (1)  JO L 156, 19.6.2018, p. 1.

               (2)  JO L 156, 19.6.2018, p. 26.

               (3)  JO L 328, 21.12.2018, p. 1.

               (4)  JO L 165, 18.6.2013, p. 13.

               (5)  JO L 203, 11.7.2014, p. 23.

               (6)  JO L 207, 4.8.2015, p. 1.

               (7)  JO L 309, 8.11.2012, p. 38.

               (8)  [Nu sunt indicate cerințe constituționale.] [Sunt indicate cerințe constituționale.]

            Declarație prezentată de Islanda și de Norvegia privind planurile naționale legate de Decizia Comitetului mixt al SEE nr. [prezenta decizie]
            Islanda și Norvegia vor elabora, în mod voluntar, planuri naționale care să descrie modul în care Islanda și Norvegia intenționează să își îndeplinească angajamentele asumate prin includerea următoarelor acte în Protocolul 31 la Acordul privind SEE:

                        —

                        Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE (Regulamentul LULUCF) și

                        —

                        Regulamentul (UE) 2018/842 al Parlamentului European și al Consiliului din 30 mai 2018 privind reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013 (Regulamentul privind partajarea eforturilor – ESR).

                  Până la 31 decembrie 2019, Islanda și Norvegia vor elabora planurile naționale menționate și le vor comunica statelor membre ale UE, Comisiei Europene, Autorității AELS de Supraveghere și publicului.
            Planurile vor conține următoarele elemente principale:

                        —

                        o sinteză a planului;

                        —

                        o prezentare generală a politicilor naționale actuale în domeniul climatic;

                        —

                        o descriere a obiectivului național de partajare a eforturilor și a angajamentului LULUCF;

                        —

                        o descriere a principalelor politici și măsuri existente și planificate prevăzute pentru realizarea obiectivului de partajare a eforturilor și a angajamentului LULUCF

                        —

                        o descriere a nivelurilor naționale actuale de emisii de gaze cu efect de seră și de absorbții, precum și proiecțiile privind obiectivul de partajare a eforturilor și angajamentul LULUCF bazate pe politicile și măsurile deja existente;

                        —

                        o evaluare a impactului politicilor și măsurilor naționale planificate pentru realizarea obiectivului de partajare a eforturilor și a angajamentului LULUCF, cu realizarea unei comparații cu proiecțiile bazate pe politicile și măsurile existente și cu descrierea interacțiunilor dintre politicile și măsurile existente și cele planificate.


title: Decizia (UE) 2019/1875 a Consiliului din 8 noiembrie 2019 privind încheierea Acordului de liber schimb între Uniunea Europeană și Republica Singapore

text:
                  14.11.2019

                  RO

                  Jurnalul Oficial al Uniunii Europene

                  L 294/1

         DECIZIA (UE) 2019/1875 A CONSILIULUI
         din 8 noiembrie 2019
         privind încheierea Acordului de liber schimb între Uniunea Europeană și Republica Singapore
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolul 207 alineatul (4) primul paragraf, coroborate cu articolul 218 alineatul (6) litera (a) punctul (v) și cu articolul 218 alineatul (7),
         având în vedere propunerea Comisiei Europene,
         având în vedere aprobarea Parlamentului European,
         întrucât:

                     (1)

                     În conformitate cu Decizia (UE) 2018/1599 a Consiliului (1), Acordul de liber schimb între Uniunea Europeană și Republica Singapore (denumit în continuare „acordul”) a fost semnat la 19 octombrie 2018.

                     (2)

                     În temeiul articolului 218 alineatul (7) din tratat, este adecvat pentru Consiliu să autorizeze Comisia să aprobe, în numele Uniunii, poziția care urmează să fie adoptată în cadrul Comitetului pentru comerț cu privire la anumite modificări la acord care urmează să fie adoptate prin procedura simplificată. Comisia ar trebui să fie autorizată să aprobe modificările care urmează să fie adoptate de către Comitetul pentru comerț în conformitate cu articolul 9.18 (Modificarea și rectificarea domeniului de aplicare) în ceea ce privește anexele 9-A - 9-I la acord, după consultarea comitetului special desemnat de Consiliu în conformitate cu articolul 207 alineatul (3) din tratat. Această dispoziție nu ar trebui să se aplice modificărilor angajamentelor care intră sub incidența părții a 2-a a anexei 9-E la acord. În plus, Comisia ar trebui să fie autorizată să aprobe modificările care urmează să fie adoptate de către Comitetul pentru comerț în temeiul articolului 10.17 (Sistemul de protecție a indicațiilor geografice) și al articolului 10.18 (Modificarea listei indicațiilor geografice) în ceea ce privește anexele 10-A și 10-B la acord.

                     (3)

                     Acordul ar trebui să fie aprobat în numele Uniunii.

                     (4)

                     În conformitate cu articolul 16.16 din acord (Absența efectelor directe), acordul nu ar trebui să acorde drepturi sau să impună obligații persoanelor, altele decât cele create între părți în temeiul dreptului internațional public,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Acordul de liber schimb între Uniunea Europeană și Republica Singapore.
            Textul acordului este atașat la prezenta decizie.

            Articolul 2
            În înțelesul articolului 9.18 (Modificarea și rectificarea domeniului de aplicare), poziția Uniunii cu privire la modificările sau rectificările anexelor 9-A - 9-I la acord se aprobă de către Comisie după consultarea comitetului special desemnat de Consiliu în conformitate cu articolul 207 alineatul (3) din tratat. Prezentul articol nu se aplică modificărilor angajamentelor care intră sub incidența părții a 2-a a anexei 9-E la acord.

            Articolul 3
            În înțelesul articolelor 10.17 (Sistemul de protecție a indicațiilor geografice) și 10.18 (Modificarea listei indicațiilor geografice) din acord, poziția Uniunii cu privire la modificările anexelor 10-A și 10-B la acord se aprobă de către Comisie.

            Articolul 4
            Președintele Consiliului efectuează, în numele Uniunii, notificarea prevăzută la articolul 16.13 alineatul (2) din acord pentru a exprima acordul Uniunii de a-și asuma obligații în temeiul acordului (2).

            Articolul 5
            Prezenta decizie intră în vigoare la data adoptării.

            Adoptată la Luxemburg, 8 noiembrie 2019.

                  Pentru Consiliu

                  Președintele

               M. LINTILÄ

            (1)  Decizia (UE) 2018/1599 a Consiliului din 15 octombrie 2018 privind semnarea, în numele Uniunii Europene, a Acordului de liber schimb între Uniunea Europeană și Republica Singapore (JO L 267, 25.10.2018, p. 1).

            (2)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2020/142 a Consiliului din 21 ianuarie 2020 privind încheierea Protocolului între Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană cu privire la criteriile și mecanismele de determinare a statului responsabil de examinarea unei cereri de azil introdusă într-un stat membru sau în Elveția în ceea ce privește accesul la Eurodac în scopul asigurării respectării legii

text:
                  4.2.2020

                  RO

                  Jurnalul Oficial al Uniunii Europene

                  L 32/1

         DECIZIA (UE) 2020/142 A CONSILIULUI
         din 21 ianuarie 2020
         privind încheierea Protocolului între Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană cu privire la criteriile și mecanismele de determinare a statului responsabil de examinarea unei cereri de azil introdusă într-un stat membru sau în Elveția în ceea ce privește accesul la Eurodac în scopul asigurării respectării legii
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 87 alineatul (2) litera (a) și articolul 88 alineatul (2) primul paragraf litera (a), coroborate cu articolul 218 alineatul (6) al doilea paragraf litera (a),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     În conformitate cu Decizia (UE) 2019/393 a Consiliului (2), Protocolul între Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană cu privire la criteriile și mecanismele de determinare a statului responsabil de examinarea unei cereri de azil introdusă într-un stat membru sau în Elveția, în ceea ce privește accesul la Eurodac în scopul asigurării respectării legii („protocolul”) a fost semnat la 27 iunie 2019, sub rezerva încheierii sale la o dată ulterioară.

                     (2)

                     Pentru a sprijini și a consolida cooperarea polițienească dintre autoritățile competente ale statelor membre și cele ale Elveției și Liechtensteinului în scopul prevenirii, detectării și anchetării infracțiunilor cu caracter terorist sau a altor infracțiuni grave, este necesară implicarea Uniunii pentru a permite Elveției și Liechtensteinului să participe la aspectele Eurodac legate de asigurarea respectării legii.

                     (3)

                     Protocolul ar trebui să fie aprobat.

                     (4)

                     Regulamentul (UE) nr. 603/2013 al Parlamentului European și al Consiliului (3) este obligatoriu pentru Regatul Unit și pentru Irlanda și, în consecință, statele respective participă la adoptarea prezentei decizii.

                     (5)

                     În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, aceasta nu este obligatorie pentru respectivul stat membru și nu i se aplică,

               ADOPTĂ PREZENTA DECIZIE:

            Articolul 1
            Prin prezenta decizie se aprobă, în numele Uniunii, Protocolul între Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană cu privire la criteriile și mecanismele de determinare a statului responsabil de examinarea unei cereri de azil introdusă într-un stat membru sau în Elveția, în ceea ce privește accesul la Eurodac în scopul asigurării respectării legii (4).

            Articolul 2
            Președintele Consiliului transmite, în numele Uniunii, notificarea prevăzută la articolul 4 alineatul (1) din protocol.

            Articolul 3
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 21 ianuarie 2020.

                  Pentru Consiliu

                  Președintele

               Z. MARIĆ

            (1)  Aprobarea din 17 decembrie 2019 (nepublicată încă în Jurnalul Oficial).

            (2)  Decizia (UE) 2019/393 a Consiliului din 7 martie 2019 privind semnarea, în numele Uniunii Europene, a Protocolului dintre Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția în ceea ce privește accesul la Eurodac în scopul asigurării respectării legii (JO L 71, 13.3.2019, p. 5).

            (3)  Regulamentul (UE) nr. 603/2013 al Parlamentului European și al Consiliului din 26 iunie 2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție (JO L 180, 29.6.2013, p. 1).

            (4)  A se vedea pagina ... din prezentul Jurnal Oficial.


Decizia Comisiei din 08/01/2020 de declarare a unei concentrări compatibilă cu piaţa comună (Cazul COMP/M.9602 - BANCO SANTANDER / ALLIANZ POPULAR) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 24/01/2020 de declarare a unei concentrări compatibilă cu piaţa comună (Cazul COMP/M.9656 - CD&R / ANIXTER) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 07/01/2020 de declarare a unei concentrări compatibilă cu piaţa comună (Cazul COMP/M.9610 - CVC / ROYAL FRIESLANDCAMPINA / DMV FONTERRA EXCIPIENTS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2020/170 a Consiliului din 6 februarie 2020 de modificare a Deciziei 2010/231/PESC privind adoptarea de măsuri restrictive împotriva Somaliei

text:
                  7.2.2020

                  RO

                  Jurnalul Oficial al Uniunii Europene

                  L 36/5

         DECIZIA (PESC) 2020/170 A CONSILIULUI
         din 6 februarie 2020
         de modificare a Deciziei 2010/231/PESC privind adoptarea de măsuri restrictive împotriva Somaliei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 26 aprilie 2010, Consiliul a adoptat Decizia 2010/231/PESC (1).

                     (2)

                     La 15 noiembrie 2019, Consiliul de Securitate al Organizației Națiunilor Unite a adoptat Rezoluția 2498 (2019). Rezoluția menționată reafirmă embargoul general și total asupra armelor în ceea ce privește Somalia și modifică excepțiile, aprobările și notificările prealabile privind livrarea de arme și de materiale conexe în Somalia. Rezoluția reafirmă interdicția impusă asupra importului de cărbune de lemn din Somalia și introduce, de asemenea, restricții privind vânzarea, furnizarea și transferul către Somalia de componente pentru dispozitive explozive improvizate.

                     (3)

                     Prin urmare, Decizia 2010/231/PESC ar trebui să fie modificată în consecință.

                     (4)

                     Se impun acțiuni suplimentare din partea Uniunii în vederea punerii în aplicare a anumitor măsuri din prezenta decizie,

               ADOPTĂ PREZENTA DECIZIE:

            Articolul 1
            Decizia 2010/231/PESC se modifică după cum urmează:

                        1.

                        Articolul 1 se modifică după cum urmează:

                                    (i)

                                    alineatele (3), (4) și (4a) se înlocuiesc cu următorul text:

                                       „(3)   Alineatele (1) și (2) nu se aplică:

                                                   (a)

                                                   furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, destinate exclusiv sprijinirii personalului Organizației Națiunilor Unite sau utilizării de către acesta, inclusiv a Misiunii de asistență a Organizației Națiunilor Unite în Somalia (UNSOM);

                                                   (b)

                                                   furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, destinate exclusiv sprijinirii Misiunii Uniunii Africane în Somalia (AMISOM) sau utilizării de către aceasta;

                                                   (c)

                                                   furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, destinate exclusiv sprijinirii partenerilor strategici ai AMISOM sau utilizării de către aceștia, care își desfășoară activitatea exclusiv în cadrul Conceptului strategic al Uniunii Africane (UA) din 5 ianuarie 2012 (sau al conceptelor strategice ulterioare ale UA) și în cooperare și coordonare cu AMISOM;

                                                   (d)

                                                   furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, destinate exclusiv sprijinirii Misiunii de instruire a Uniunii Europene (EUTM) în Somalia sau utilizării de către aceasta;

                                                   (e)

                                                   furnizării, vânzării sau transferului de armament și materiale conexe de orice tip destinate exclusiv utilizării de către statele membre sau de către organizații internaționale, regionale și subregionale care întreprind acțiuni pentru reprimarea actelor de piraterie și de jaf armat pe mare în largul coastelor Somaliei, la cererea Guvernului Federal al Somaliei, notificată în prealabil Secretarului General, și cu condiția ca orice măsură întreprinsă să fie în conformitate cu dispozițiile aplicabile ale dreptului internațional umanitar și ale dreptului internațional al drepturilor omului;

                                                   (f)

                                                   furnizării, vânzării sau transferului de armament și materiale conexe de orice tip și furnizării de asistență tehnică, financiară și de altă natură, precum și de instruire în legătură cu activitățile militare, destinate exclusiv dezvoltării Forțelor naționale de securitate somaleze sau instituțiilor somaleze din domeniul securității altele decât cele ale Guvernului Federal al Somaliei în vederea asigurării securității poporului somalez. Livrarea de articole care figurează în anexele II și III și a furnizarea de asistență tehnică, financiară și de altă natură, precum și de instruire în legătură cu activitățile militare, fac obiectul aprobărilor sau notificărilor relevante, după cum urmează:

                                                               (i)

                                                               furnizarea, vânzarea sau transferul de armament și materiale conexe de orice tip care figurează în anexa II, destinate exclusiv dezvoltării Forțelor naționale de securitate somaleze sau instituțiilor somaleze din domeniul securității altele decât cele ale Guvernului Federal al Somaliei în vederea asigurării securității poporului somalez, fac obiectul aprobărilor prealabile de către Comitetul pentru sancțiuni de la caz la caz, astfel cum se stabilește la alineatele (4a) și (4b);

                                                               (ii)

                                                               furnizarea, vânzarea sau transferul de armament și materiale conexe de orice tip care figurează în anexa III și furnizarea de asistență tehnică, financiară și de altă natură, precum și de instruire în legătură cu activitățile militare, destinate exclusiv dezvoltării Forțelor naționale de securitate somaleze în vederea asigurării securității poporului somalez, fac obiectul unei notificări prealabile către Comitetului pentru sancțiuni, astfel cum se stabilește la alineatele (4) și (4b);

                                                               (iii)

                                                               furnizarea, vânzarea sau transferul de armament și materiale conexe de orice tip care figurează în anexa III și furnizarea de asistență tehnică, financiară și de altă natură, precum și de instruire în legătură cu activitățile militare de către statele membre sau de către organizații internaționale, regionale și subregionale, destinate exclusiv dezvoltării instituțiilor somaleze din domeniul securității altele decât cele ale Guvernului Federal al Somaliei, fac obiectul unei notificări prealabile către Comitetul pentru sancțiuni, astfel cum se stabilește la alineatul (4b) și pot fi furnizate în absența unei decizii negative a Comitetului pentru sancțiuni în termen de cinci zile lucrătoare de la primirea unei astfel de notificări;

                                                   (g)

                                                   furnizării, vânzării sau transferului de îmbrăcăminte de protecție, inclusiv veste antiglonț și căști militare, exportate temporar în Somalia de către personalul ONU, reprezentanții presei, personalul umanitar, personalul de asistență pentru dezvoltare și personalul asociat, exclusiv pentru uzul personal al acestora;

                                                   (h)

                                                   furnizării, vânzării sau transferului de material militar neletal destinat exclusiv unor scopuri umanitare sau de protecție, notificate Comitetului pentru sancțiuni cu cinci zile lucrătoare înainte, exclusiv pentru informarea acestuia, de către statul membru sau organizația internațională, regională sau subregională furnizoare.

                                       (4)   Guvernul Federal al Somaliei are principala responsabilitate pentru notificarea Comitetului pentru sancțiuni cu cel puțin cinci zile înainte de orice livrare de armament și de materiale conexe de orice tip care figurează în anexa III și înainte de furnizarea de asistență tehnică, financiară și de altă natură, precum și de instruire în legătură cu activitățile militare către Forțele naționale de securitate somaleze, astfel cum se stabilește la alineatul (3) litera (f) punctul (ii) de la prezentul articol. Ca alternativă, statele membre care livrează Forțelor naționale de securitate somaleze armament și materiale conexe sau asistență tehnică, financiară și de altă natură, precum și instruire în legătură cu activitățile militare pot transmite o notificare în acest sens Comitetului pentru sancțiuni cu cel puțin cinci zile lucrătoare înainte, informând organismul național de coordonare corespunzător din cadrul Guvernului Federal al Somaliei cu privire la notificare și furnizând Guvernului Federal al Somaliei sprijin tehnic în ceea ce privește procedurile de notificare, după caz, în conformitate cu punctele 13 și 14 din RCSONU 2498 (2019). Notificările includ detalii privind fabricantul și furnizorul de armament și de materiale conexe de orice tip, o descriere a armamentului și a muniției, inclusiv tipul, calibrul și cantitatea, data și locul propuse pentru livrare și toate informațiile relevante privind unitatea de destinație vizată din Forțele naționale de securitate somaleze sau privind locul de stocare vizat.

                                       (4a)   Guvernul Federal al Somaliei are principala responsabilitate pentru a solicita aprobarea prealabilă a Comitetului pentru sancțiuni cu cel puțin cinci zile lucrătoare înainte de orice livrare către Forțele naționale de securitate somaleze de armament și de materiale conexe de orice tip care figurează în anexa II, astfel cum se stabilește la alineatul (3) litera (f) punctul (ii) de la prezentul articol. Ca alternativă, statele membre pot solicita aprobarea prealabilă a Comitetului pentru sancțiuni, informând organismul național de coordonare corespunzător din cadrul Guvernului Federal al Somaliei cu privire la cererea de aprobare și furnizând Guvernului Federal al Somaliei sprijin tehnic în ceea ce privește procedurile de notificare, după caz, în conformitate cu punctele 13 și 14 din RCSONU 2498 (2019).
                                       Solicitările de aprobare includ detalii privind fabricantul și furnizorul de armament și de materiale conexe de orice tip, o descriere a armamentului și a muniției, inclusiv tipul, calibrul și cantitatea, data și locul propuse pentru livrare și toate informațiile relevante privind unitatea de destinație vizată din Forțele naționale de securitate somaleze sau privind locul de stocare vizat.”;

                                    (ii)

                                    se adaugă următorul alineat:

                                       „(4b)   Statele membre solicită aprobarea Comitetului pentru sancțiuni sau îi transmit o notificare, după caz, pentru furnizarea oricărui tip de armament și de materiale conexe de orice tip care figurează în anexele II și III, asistență tehnică, financiară și de altă natură, precum și instruire legată de activitățile militare către instituțiile somaleze din domeniul securității altele decât cele ale Guvernului Federal al Somaliei în conformitate cu alineatul (3) litera (f) punctele (i) și (iii), și informează în paralel Guvernul Federal al Somaliei cu cel puțin cinci zile lucrătoare înainte.”;

                                    (iii)

                                    alineatul (5) se înlocuiește cu următorul text:

                                       „(5)   Se interzice furnizarea, vânzarea, transferul sau punerea la dispoziție pentru utilizare a oricăror arme sau echipamente militare, vândute sau furnizate exclusiv în scopul dezvoltării Forțelor naționale de securitate somaleze, sau al dezvoltării instituțiilor somaleze din domeniul securității altele decât cele ale Guvernului Federal al Somaliei, către orice persoană fizică sau entitate care nu se află în serviciul Forțelor naționale de securitate somaleze sau al instituțiilor somaleze din domeniul securității căreia le-au fost vândute sau furnizate inițial ori către statul membru sau organizația internațională, regională sau subregională vânzătoare sau furnizoare.”

                        2.

                        Se introduce următorul articol:

                           „Articolul 1c

                              (1)   Sub rezerva articolului 1 alineatul (3), se interzice furnizarea, vânzarea sau transferul către Somalia, în mod direct sau indirect, de componente pentru dispozitive explozive improvizate care apar în Lista comună a Uniunii Europene cuprinzând produsele militare și care sunt reproduse în anexa IV la prezenta decizie, de către resortisanți ai statelor membre sau de pe teritoriul statelor membre, indiferent dacă acestea provin sau nu de pe teritoriile lor.

                              (2)   Furnizarea, vânzarea sau transferul către Somalia, în mod direct sau indirect, de alte componente pentru dispozitive explozive improvizate, enumerate în anexa V la prezenta decizie, fac obiectul autorizării prealabile de către autoritățile competente ale statelor membre. Ele nu acordă o astfel de autorizație în cazul în care există dovezi suficiente pentru a demonstra că articolele vor fi utilizate sau există un risc semnificativ ca acestea să fie utilizate în fabricarea în Somalia de dispozitive explozive improvizate.

                              (3)   Statele membre notifică Comitetului pentru sancțiuni vânzarea, furnizarea sau transferul de articole menționate la alineatul (2) în termen de 15 zile lucrătoare de la data vânzării, furnizării sau transferului. Notificările conțin toate informațiile relevante, inclusiv scopul utilizării articolelor, utilizatorul final, specificațiile tehnice și cantitatea articolelor care urmează să fie expediate. Statele membre se asigură că Guvernul Federal al Somaliei și statele membre federale ale Somaliei beneficiază de asistență financiară și tehnică adecvată astfel încât să instituie garanții adecvate pentru depozitarea și distribuirea materialelor respective.

                              (4)   Statele membre promovează exercitarea vigilenței de către persoanele fizice și juridice aflate sub jurisdicția lor în ceea ce privește furnizarea, vânzarea sau transferul către Somalia, în mod direct sau indirect, de precursori de explozivi și materiale explozive care pot fi utilizate pentru fabricarea de dispozitive explozive improvizate, altele decât articolele enumerate în anexa IV și anexa V la prezenta decizie. Statele membre țin evidența tranzacțiilor de care au cunoștință în ceea ce privește achizițiile suspecte de astfel de articole sau căutarea suspectă de informații în legătură cu acestea de către persoane fizice sau juridice în Somalia și comunică aceste informații Guvernului Federal al Somaliei, Comitetului pentru sancțiuni și Grupului de experți privind Somalia.”

                        3.

                        Anexa II se înlocuiește cu anexa I la prezenta decizie.

                        4.

                        Se adaugă anexa III în conformitate cu anexa II la prezenta decizie.

                        5.

                        Se adaugă anexa IV în conformitate cu anexa III la prezenta decizie.

                        6

                        , Se adaugă anexa V în conformitate cu anexa IV la prezenta decizie.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 6 februarie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia Consiliului 2010/231/PESC din 26 aprilie 2010 privind adoptarea de măsuri restrictive împotriva Somaliei și de abrogare a Poziției comune 2009/138/PESC (JO L 105, 27.4.2010, p. 17).

            ANEXA I

                     „ANEXA II
                     LISTA ARTICOLELOR MENȚIONATE LA ARTICOLUL 1 ALINEATUL (3) LITERA (F) PUNCTUL (I)

                        1.

                           Rachete sol-aer, inclusiv sisteme portabile de apărare antiaeriană (MANPADS).

                        2.

                           Arme cu calibru mai mare de 12,7 mm și componente special concepute pentru acestea, precum și muniția aferentă. (Acestea nu includ lansatoarele de rachete antitanc lansate de la umăr, de tipul RPG sau LAW, grenadele de pușcă sau lansatoarele de grenade.)

                        3.

                           Mortiere cu calibru mai mare de 82 mm și muniția aferentă.

                        4.

                           Arme dirijate antitanc, inclusiv rachete dirijate antitanc (ATGM) precum și munițiile și componentele special concepute pentru aceste articole.

                        5.

                           Încărcături și dispozitive special concepute sau modificate pentru utilizări militare; mine și materiale aferente.

                        6.

                           Dispozitive de ochire cu vedere pe timp de noapte.

                        7.

                           Aeronave, special concepute sau modificate pentru utilizări militare («aeronavă» înseamnă un vehicul aerian cu aripi fixe, cu aripi cu geometrie variabilă, cu aripi rotative, cu rotor basculant sau cu aripi basculante sau un elicopter).

                        8.

                           «Nave» și vehicule amfibii special concepute sau modificate pentru utilizări militare. («Navă» include orice navă, vehicul cu efect de suprafață, navă cu arie mică de plutire sau navă cu aripi portante, precum și coca sau o parte din coca unei nave.)

                        9.

                           Vehicule aeriene de luptă fără pilot (enumerate ca articole de categoria IV în Registrul ONU privind armele convenționale).

               ”

            ANEXA II

                     „ANEXA III
                     LISTA ARTICOLELOR MENȚIONATE LA ARTICOLU 1 ALINEATUL (3) LITERA (F) PUNCTELE (II) ȘI (III)

                        1.

                           Toate tipurile de arme cu calibru de până la 12,7 mm și muniția aferentă.

                        2.

                           RPG-7 și tunuri fără recul, precum și muniția aferentă.

                        3.

                           Căști fabricate în conformitate cu standarde sau specificații militare sau cu standarde naționale comparabile.

                        4.
                        Veste antiglonț sau îmbrăcăminte de protecție, după cum urmează:

                                    (a)

                                    veste antiglonț ușoare sau îmbrăcăminte de protecție, confecționate în conformitate cu standarde sau specificații militare ori echivalente (standardele sau specificațiile militare includ, cel puțin, specificații pentru protecția contra schijelor);

                                    (b)

                                    veste antiglonț grele care oferă o protecție balistică egală sau mai mare decât nivelul III (NIJ 0101.06 din iulie 2008) sau echivalentele naționale.

                        5.

                           Vehicule terestre special concepute sau modificate pentru utilizări militare.

                        6.

                           Echipamente de comunicații special concepute sau modificate pentru utilizări militare.

                        7.

                           Echipamente de poziționare ale sistemelor globale de navigație prin satelit (GNSS), special concepute sau modificate pentru utilizări militare.

               ”

            ANEXA III

                     „ANEXA IV
                     LISTA ARTICOLELOR MENȚIONATE LA ARTICOLUL 1C ALINEATUL (1)

                        1.

                           Tetril (trinitrofenilmetilnitramină).

                        2.

                           Echipamente special concepute atât pentru utilizare militară, cât și pentru activarea, furnizarea energiei necesare pentru o singură întrebuințare, descărcarea sau detonarea dispozitivelor explozive improvizate (IED).

                        3.

                           «Tehnologia»«necesară» pentru «producția» sau «utilizarea» articolelor enumerate la punctele 1 și 2. (Definițiile termenilor «tehnologia», «necesară», «producția» și «utilizarea» sunt preluate din Lista comună a Uniunii Europene cuprinzând produsele militare (1).)

               ”

               (1)  JO C 98, 15.3.2018, p. 1.

            ANEXA IV

                     „ANEXA V
                     LISTA ARTICOLELOR MENȚIONATE LA ARTICOLUL 1C ALINEATUL (2)

                        1.

                           Echipamente și dispozitive care nu figurează la punctul 2 din anexa IV concepute special pentru a activa explozivi prin mijloace electrice sau neelectrice (de exemplu, seturi de aprindere, detonatoare, inițiatoare, fitiluri de detonare).

                        2.

                           «Tehnologia»«necesară» pentru «producția» sau «utilizarea» articolelor enumerate la punctul 1 (Definițiile termenilor «tehnologia», «necesară», «producția» și «utilizarea» sunt preluate din Lista comună a Uniunii Europene cuprinzând produsele militare.)

                        3.
                        Materiale explozive, după cum urmează, și amestecuri conținând unul sau mai multe dintre următoarele materiale:

                                    (a)

                                    ulei combustibil de nitrat de amoniu (ANFO);

                                    (b)

                                    nitroceluloză (cu un conținut de azot de minimum 12,5 % g/g);

                                    (c)

                                    nitroglicol;

                                    (d)

                                    tetranitrat de pentaeritritol (PETN);

                                    (e)

                                    clorură de picril;

                                    (f)

                                    2,4,6-trinitrotoluen (TNT).

                        4.
                        Precursori de explozivi:

                                    (a)

                                    azotat de amoniu;

                                    (b)

                                    azotat de potasiu;

                                    (c)

                                    clorat de sodiu;

                                    (d)

                                    acid azotic;

                                    (e)

                                    acid sulfuric.

               ”